PREDKLADACIA SPRÁVA

V súlade s §34a odsek 4 zákona č. 330/1991 Zb. v znení neskorších predpisov predkladáme na rokovanie Národnej rady Slovenskej republiky Výročnú správu Slovenského pozemkového fondu za rok 2025.
Predkladaný spisový materiál podáva ucelený obraz o činnosti Slovenského pozemkového fondu v roku 2025.
Audítorská spoločnosť EKORDA, s.r.o., Révová 45, Bratislava overila Výročnú správu Slovenského pozemkového fondu za rok 2025. Dodatok správy nezávislého audítora k výročnej správe je súčasťou predkladaného materiálu.
Rada pozemkového fondu prerokovala Výročnú správu Slovenského pozemkového fondu za rok 2025 dňa 12.03.2026 v súlade s §35a odsek 5 zákona č. 330/1991 Zb. v znení neskorších predpisov a uznesením č. 360 zobrala na vedomie predloženú výročnú správu.
